Elektriautode laadijad Viking Motorsi autokeskuses
01.04.2021
Tallinn, Eesti
Kõigest mõne aasta jooksul on elektriautode arv Eestis mitmekordistunud ning elektriautod on eestlaste jaoks muutunud atraktiivsemateks ning taskukohasemateks. Samuti on suurenenud laadimisjaamade arv ning üha enam büroohoonete ja kaubanduskeskuste haldajaid on parklatesse laadimistaristu paigaldanud.
2020. aastal paigaldas Hansab elektriautode laadijad Tallinnas Tammsaare teel asuva Viking Motorsi autokeskuse juurde. Viking Motors on alates 2018. aastast ametlik Peugeot esindaja ning hiljuti renoveeritud Tammsaare tee majas avati Peugeot esindus. Peugeot elektrilised mudelid on alates turule tulemisest suurt edu saavutanud nii Euroopas kui Baltikumis ning elektriline mudel e-208 võitis 2020. aasta märtsis Euroopa Aasta auto tiitli.
Kokku paigaldas Hansab 3 firma EVBox laadijat, 2 parklasse ning 1 töökotta. Parklasse paigaldati EV Box Business Line seeriasse kuuluvad laadijad, üks Double Socket ehk kahe laadimisotsaga posti otsa ning teine ühe laadimisotsaga seina peale. Töökotta paigaldati EV Box Elvi mudel, mis on mõeldud eelkõige väiksema kasutusega kohtadesse.
Hansab paigaldas laadijad ka teistesse Peugeot esindustesse Eestis, kokku kuude asukohta.
Rohkem infot: